Diari Oficial de la Generalitat Valenciana


Sumari del DOGV 5487, del 11-04-2007 (2007/4233)

Informació pública del Projecte de Reparcel·lació de la Unitat d'Execució A del Sector SI-1 Pla de Carrases 1- Llíria (València).
---------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4233


Data del document
:   27-03-2007

Organisme emissor
:   S. H. Parc Industrial Carreses, SL

Tipus de document
:   Informació Pública

La mercantil S. H. Parque Industrial Carreses, SL, actualment denominada Sanz Desarrollos Urbanos, SL, en la seua condició d'urbanitzador de la unitat d'execució A del sector SI-1 Pla de Carrases 1, aprovat provisionalment per Acord de Ple de l'Ajuntament de Llíria, de data 28 de febrer de 2006, i definitivament per Acord de data 18 de maig de 2006, ha presentat davant de l'Ajuntament de Llíria el Projecte de Reparcel·lació Forçosa de la UE A del Sector SI-1 Pla de Carrases, en compliment del que disposa el conveni urbanístic subscrit el 14 de març de 2007.  
 Als efectes establits en l'article 416 del Reglament d'Ordenació i Gestió Territorial Urbanística de la Generalitat Valenciana, s'ha depositat una còpia de la documentació presentada en la Notaria d'Ernesto Ríos Segarra, sítia a Llíria, carrer de Gerardo Ferrando, número 2, baixos, per a la seua protocol·lització i exposició pública.  
Prèviament a la publicació del present edicte, en compliment del que establix l'article 416 del Reglament d'Ordenació i Gestió Territorial Urbanística de la Generalitat Valenciana, s'ha procedit a la remissió de notificació als interessats.  
En el termini d'un mes a partir de l'endemà de la publicació del present anunci, els interessats podran comparéixer en la dita notaria, en horari de dilluns a divendres, de 10.00 a 14.00 hores, i dimarts i dijous, de 17.00 a 19.00 hores, o a l'Ajuntament de Llíria, en horari de 10.00 a 14.00 hores, a fi de consultar la documentació integrant del projecte de reparcel·lació, així com obtindre a costa seu còpia total o parcial de l'acta, i presentar al·legacions.  
Durant el dit termini d'un mes podran presentar-se al·legacions indistintament en la Notaria d'Ernesto Ríos Segarra, per a incorporar-les a les actuacions o a l'Ajuntament de Llíria, Departament d'Urbanisme, de conformitat amb el que disposa l'article 134 de la LUV.  
Conforme al que disposa l'article 174, 7 i 8 de la LUV, durant l'exposició al públic de la reparcel·lació, a fi d'evitar el proindivís, els interessats podran efectuar formalment, de conformitat amb el que s'ha disposat en tal article, requeriments recíprocs per a substituir les quotes de condomini previstes en el projecte amb indemnitzacions en metàl·lic.  
De conformitat amb el que disposa l'article 172.3 de la Llei Urbanística Valenciana, els propietaris o titulars de drets afectats estan obligats a exhibir els títols que posseïsquen i declarar les situacions jurídiques que coneguen i afecten les seues finques. L'omissió, error o falsedat en estes declaracions no podran afectar el resultat objectiu de la reparcel·lació, però si s'aprecia dol o negligència greu, podrà exigir la responsabilitat civil o penal que corresponga. L'urbanitzador podrà qualificar com a de propietat desconeguda aquelles finques respecte a les quals el seu amo no aporte títols i la seua titularitat no resulte acreditada per altres mitjans de conformitat amb el que disposa l'article 402.7 del Reglament d'Ordenació i Gestió Territorial i Urbanística.  
El present edicte complix també amb la funció de notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte als titulars desconeguts, així com respecte a aquells de domicili desconegut, i a aquells als qui, intentada la notificació, no s'ha pogut practicar.  
Llíria, 27 de març de 2007.- S. H. Parque Industrial Carreses, SL: Ildefonso Sanz Pérez.